gentaiscool/nusaparagraph_topic huggingface dataset:
Khutbah Jumat ntu hari ngebahas tentang mengagungkan perintah, dan larangannye Allah. Sesungguhnye Allah Subhanahu wa Ta’ala memerintahkannye kite dengan berbagai macam perintahnye, dan melarangnye dari berbagai macam larangannye. Hal ntu kagak lain adalah untuk kebahagiaannye hidup kite semuanye. Karena sesungguhnye perintah Allah semuanye maslahat, dan larangannye Allah pun semuanye mudharat bagi orang yang memikirkannye. Maka kewajibannye seorang hamba adalah untuk senantiasa bersungguh-sungguh memegang perintah Allah ‘Azza wa Jalla. Karena sesungguhnye ketika kita meremehkannye perintah-perintah Allah, dan kagak mengagungkannye perintah-perintah Allah Subhanahu wa Ta’ala, maka saat ntulah Allah Subhanahu wa Ta’ala pun remehkan kita. Karena semakin seorang hamba mengagungkan perintahNya, mengagungkan syariatNya, maka semakin hamba ntu agung dimata Allah ‘Azza wa Jalla. Tapi semakin seorang hamba meremehkan syariatNya, meremehkan perintah-perintah dan laranganNya, maka semakin ia pun remeh dimata Allah ‘Azza wa Jalla. Semakin seorang hamba tidak peduli dengan Allah, tidak peduli dengan agamaNya, maka Allah pun tidak peduli dengannya.

Topic: religion
Televisi entu media massa elektronik yang fungsinye buat media informasi, edukasi, dan hiburan. Penemuan televisi juga dianggep sebagai terobosan yang ngubah dunia soalnye berperan sangat besar khususnye terkait nyampein informasi ke orang-orang. Di Indonesia pun industri televisi udeh ade sejak 4 Agustus 1962, bertepatan dengan terjadinye pesta pembukaan olahraga se-Asia IV atau Asian Games di Senayan. Selanjutnye, katenye entu televisi dibagi jadi dua jenis, ya entu televisi analog dan televisi digital. Televisi analog entu televisi yang ngodein informasi gambar dengan variasiin voltase dan frekuensi dari sinyal. Ade pun televisi digital entu adalah televisi yang pake modulasi digital dan sistem kompresi buat nyebarluasin video, audio, dan sinyal data ke pesawat televisi. Sebenernye masih panjang sih. Nyok deh baca lebih lanjut lagi!

Topic: technology
Indonèsia punyè banyak potènsi wisatè alam. Kêanèkaragaman ntu bisè jadi dayè tarik dèwèk bagi parè pêlancong, baik lokal atau asing. Banyak têmpat wisatè alam nyang bêlon lamè ini piral di mèdia sosial. Tujuan orang-orang bêrwisatè karang êni karna miluin trèn têmpat wisatè ntu dari poto-poto nyang piral di mèdia sosial. Piralnya têmpat wisatè ntu bisè jugè datêngin dampak-dampak nyang mungkin ajè bisè ngêrusak karna pêngunjung nyang ngêbêludak. Sêbênêrnyè bukan salèh orang nyang miralin têmpat wisatè, tapi orang nyang nyaba kê têmpat wisatè ntu tanpè mêratiin lingkungan sêkitar. Asal pêngunjung bisè ngêjagè pêrilaku amè kagak buang sampah sêmbarangan, têmpat wisatè alam yang piral karna kêindèhannyè kagak bakal rusak.

Topic: leisures
Kalo melipir ke Yogjakarta kaga pernah absen ama yang namanya makan gudeg. Rasanya khas yang berpadu antara manis ama gurih ditambah isian yang gugah selera. Olahan satu ini tuh udah jadi ciri khasnya masakan yang ada di Yogyakarta, karena orang yang ke Yogya pasti yobain yang namanya gudeg. Mau wisatawan dari Indonesia kek, mancanegara sekalipun pasti ga luput nyobain makanan ini. Lauk-lauk yang disuguhin juga lengkap dah ada telor, ada ayam, ada sayur nangka. Olahan gudegnya juga kaga digoreng-goreng tapi masak ampe airnya surut jadi menu sehat juga buat segala kalangan, dari tua ampe muda juga kaga ada pantangan. Selaen enak juga sehat kan olahan gudeng tuh.

Topic: food & beverages
Pialè Duniè 2022 digêlar padè 20 Nopèmbêr 2022 dan bêrakhir padè 18 Dèsèmbêr 2022. Wayah malêm pinal Pialè Duniè 2022, di rumèh Sira ngadèin nonton barêng têmên-têmênnyè. Di sono ramè bangêt suasanènyè, amat têrasè kêangêtan pêrtêmênan malêm ntu. Sêlaèn nonton bola, sêbêlonnyè mêrèka udèh janjian buat ngêbêli bêbêrapè gayêman, madangan, amè minuman di swalayan têrdêkêt. Sêbêlon siaran Pialè Duniè dimulè, mêrèka maèn gim dulu biar mangkin ngêramèin suasanè, misalnyè maèn kartu rèmi, uno, bahkan mêrèka ampè tarohan nêbak pêmênang Pialè Duniè taun êni. Siaran pinal Pialè Duniè 2022 êni dimulè sêkitar pukul 22:00 WIB dêngan tim nasional Argèntina lawan tim nasional Prancis. Akhirnyè, pêrtandingan dimênangin amè Argèntina.

Topic: sports
Badui mêrupakan kêlompok masarakat adat Sunda di wilayah pêdalêman Kabupatèn Lêbak, Propinsi Bantên. Kêidupan mêrèka masing amat tradisional, têrutamè dalêm mêrtahanin sênjatè khasnyè, yaitu bêdog. Bêdog artinyè golok. Mêrèka sêlalu ngêbawènyè kê manè ajè, apèlagi kalo pêgi kê kêbon bisè dijadiin sêbagè alat pêranti nêtêk atau mangkas sêsuatu. Adènyè bêdog êni ngêjadi salèh atu bukti kêsaktian suku Badui. Pêngêjèan bêdog kagak bolèh sêmbarangan. Suku Badui kudu mêratiin tanggalan sêbêlon ngêjè bêdog, yakni disêsuèin amè pênanggalan Sunda. Kalo salèh tanggal atau kagak sêsuè amè waktu nyang udèh ditêntuin sêjak jaman nènèk moyang, nantinyè kualitas amè hasil bêdog nyang udèh dikêjè kagak bakal muasin, bahkan bisè jadi malèh gagal.

Topic: culture & heritage
Sêdêkah diambil dari kata bahasè Arab, yakni 'shadaqah', bêrasal dari katè 'sidq' nyang bêarti 'kêbênêran'. Sêdèkah punyè banyak jênis, di antarènyè adalah sêdêkah matèri amè sêdêkah nonmatèri. Sêdêkah matèri êni contohnyè duit, barang, amè ngasih madang sêsamè makhluk ciptèan Allah Swt. Kalo sêdêkah nonmatèri êni contohnyè èlmu pêngêtahuan, ngêringanin masalèh orang laèn, amè mèsêm. Jênis sêdêkah nyang laèn adalah jariyah, contohnyè wakap nyang bisè dimanpaatin sêbagè masjid atau sêkola. Pahalè ntu bakal têrus ngalir kêpadè pêmbêri wakap sêlagi masarakat bisè têrus ngêrasèin manpaatnyè. Bêbêrapè kêutamèan sêdêkah di antarènyè adalah, sêdêkah kagak ngurangin hartè, bisè ngapus dosè, amè bisè ngêlipêtgandèin pahalè.

Topic: religion
Kalo ude ade niat mao jualan dari rume, mao apepun ide jualan ntu; makanan, barang, jase, ato ape aje nyang benilai jual, kite kudu mikirin mateng-mateng soal ke depannye. Ade beberape tips buat nyang mao mulai jualan dari rume. Petame, pastiin ente ude punye mental buat kagak takut gagal. Mental enih penting biar kalo gagal, ente terus punye semanget buat bejuang. Kedue, belajar care ngelola ame administrasi nyang bae. Enih jadi dasar biar nanti cuannye juge kagak kecampur-campur ame pendapetan pribadi. Ketige, penting, neh, cari ide nyang sesuai ame minat ente. Kalo demennye masak, ye, jualan dari rumenye makanan aje, jangan malah buke jasa nyuci motor. Seneng kagak, keteken pas ngejalanin iye. Keempat, tentuin target penjualan ente. Target kagak melulu soal cuan nyang didapet, tapi lebi ke pisi misi dari jualan ente aje. Kelime, itung-itung butuh modal berape. Nyang teliti ngitungnye, biar kagak kurang ato malah kelebihan gede. Terakhiran, baca tren pasar biar tau kek mane ame kapan mulai jualannye nyang bagus.

Topic: business
Pas lebaran, beras ketan terkenal same hargenye nyang nglambung tinggi. Entah orang-orang ngebelinye mao dibuat ape. Tapi, orang betawi nyang biasenye brebut beras ketan. Ade nyang buat uli, gemblong, ato pun nyang laen. Walopun nglambung tinggi, beras ketan tetep diborong ame orang nyang demen numbuk. Cume atu bahan nyang ditambah make kelape parut bise jadi santapan nyang ngenyangin. Beras ketan nyang udeh di kukus make dendeng, trus dicampur make kelape nyang udeh di kukus juge. Tinggal numbuk make tenage. Trus dibentuk make daon pisang. Bentuknye ade nyang lonjong, ade nyang bunder-bunder, ade nyang kotak mungil. Ituh sesuke hati nyang buat. 

Topic: food & beverages
Sekarang tuh aye bersyukur, perempuan ama laki tuh udeh kaga dibedain banget dah. Dari kerjaan, trus ampe olahraga tuh perempuan udeh punya wadah masing-masing. Jadi kaga kaya dulu tuh perempuan tertindas banget ama laki-laki. Tapi, pas aye kecil juga aye ngerasain, kalo jadi anak perempuan ama laki tuh masih ada beda-bedainnye. Mangkanye aye pas kecil tuh ada pikiran pengen jadi anak laki karna saking irinye knapa laki-laki tuh bisa bebas ngapain aja. Kaga cuma itu, kalo ngelakuin hal nyang salah juga bakal dibilang bener aje, trua dimaklumin gitu. Alesannye tuh namanye juga anak laki, begitu tuh ampe aye apal dah dengernye.

Topic: sports
Selain berbagai kontroversi di seputar dampak negatif penggunaannye, penggunaan HP juga berakibat buruk terhadap kesehatan, ada baiknye remaja lebih hati-hati, dan bijaksana dalam menggunakan, atau memilih HP, khususnye bagi pelajar anak-anak. Jika memang kagak terlalu diperlukan, sebaiknye anak-anak jangan dulu diberi kesempatan menggunakan HP secara permanen. Selain ntu, menjadi timbulnye rawan terhadap tindak kejahatan, ingat, remaja, dan pelajar merupakan salah satu target utama dari pada penjahat. Sangat berpotensi mempengaruhi sikap, dan perilaku remaja: Jika tidak ada kontrol dari orang tua. HP bisa digunakan untuk menyebarkan gambar-gambar yang mengandung unsur porno, dan sebagainye yang sama sekali tidak layak dilihat seorang pelajar. Dengan mempunyai HP, maka pengeluaran kita akan bertambah, apalagi kalau HP hanya digunakan untuk hal-hal yang tidak bermanfaat maka hanya akan menjadi pemborosan aje.

Topic: technology
Banyak orang uda tua yang iseng, pengen gawe lagi, apalagi orang yang biasa banyak gerak dari bujangnya. Pas udah kagak kerja langsung kaget kagak kerja lagi. Biasa pagi-pagi udah repot, saban ari ngadepin macet ama rungkad di jalanan, masuk ke gedong kantor ketemu banyak orang, pas udah kagak kerja langsung uring-uringan di rumah aja. Akhirnya, ada yang kudunya udah pensiun jia nolak buat pensiun, jia milih balik ke kantor lagi biar banyak gerak. Cuman, perusahaan juga kagak bisa nahan orang yang udah tua buat gawe lagi, lantaran katanya udah kagak becus lagi gawenya, kagak kayak anak muda. Perusahaan di Indonesia banyak yang kayak gini.

Topic: business
Curhat merupakan salèh atu hal wayah seseorang pèngèn bercerita, mendapat dukungan, atau membangun emosional dêngan orang laèn. Tapi, sebagian orang gagal atau kagak bisè ngêjadi têmpat curhat nyang baèk bagi seseorang. Kalo êlu ngêjadi têmpat curhat bagi seseorang, sebisa mungkin êlu kudu ngêmilikin kesediaan waktu. Lalu, dêngêrin dêngan baèk cêritènyè, biarkan diè mengeluarkan segala keluh kesahnya atau uneg-uneg nyang diè rasakan. Jangan menginterupsi atau memotong cêritènyè. Sêlanjutnyè, pastiin êlu ngêmilikin kesediaan emosi nyang cukup. Saban orang pasti ngêmilikin masalah amè lelah dêngan permasalahan nyang sedang dihadapinya. Bêrikutnyè, sebagian orang wayah sedang curhat tibang pèngèn didengarkan bukan pèngèn mendapatkan nasihat atau saran. Buat ntu, cukup dêngêrin cêritènyè dêngan empati nyang êlu milikin. Pahami perasaannya, jangan menghakimi atau menyalahkannya. Terakhir, êlu kudu bisè menjaga rahasianya. Jangan ampè êlu membocorkan cêritè nyang diè ceritakan amè merusak kepercayaannya.

Topic: slice of life
Bandung merupakan kota yang memiliki daya tariknye yang bejibun. Dari cuacanye yang adem syahdu, ganyemannye yang ajib dan variatif. Selain itu bejibun tempat ngegares, atau buat ngeloneng juga bejibun disono. Gaheran makanye bejibun orang pade suka ke Bandung, karena seabrek pilihan tempat buat jalan jalan kalo disono. Salah satunye ada hotel bintang 4 yang ada di Dago Bandung jarang bener ntu hotel sepi, hampir selalu rame walaupun lagi hari biasa. Namanye ntu hotel adalah Swissbell hotel Dago. Ntu hotel tempatnye cakep, pemandangannye juga cantik, die juga punya keunikkan ya ntu kolam renangnye air anget dan modelnye ngadep ke pemandangannye lapangan golf. Fasilitas kamarnye juga oke, cukup luas kamarnye, bersih juga, dan di kamar mandinye ada tempat buat berendem dan ada dinding kaca yang ngadep ke pemandangan. Jadi kita bisa berendem sambil nikmatin ntu pemandangannye. Disono juga ganyemannye ajib, pas sarapan bejibun ganyeman ada disono, jadi enak ngegaresnye pilihannye seabrek.

Topic: leisures
Produk olahan bêrbahan dasar kêdêlè sêlaèn tahu amè tèmpè adalah sari kêdêlè atau susu kêdêlè. Sari kêdêlè atau susu kêdêlè adalah minuman susu nabati nyang dikêjè dari kêdêlè. Di antarè jênis susu nabati, susu kêdêlè nyang paling banyak didêmênin orang, têrmasuk ayè. Lêbih sêring disêbut sêbagè susu kêdêlè karnè warnènyè putih mirip susu. Susu kêdêlè sêring jadi altêrnatip buat orang nyang intolèransi laktosa amè susu sampi. Végêtarian jugè banyak nyang milih susu kêdêlè. Mêski bêrasal dari biji-bijian, kandungan susu kêdêlè kagak kalèh mantêp dari susu sampi. Jumlèh protèin susu kêdêlè amè susu sampi ampir samè. Tibang ajè kalori padè susu kêdêlè lêbih rêndèh. Nah, buat êlu nyang intolèransi laktosa amè susu sampi, bisè nyobè susu kêdêlè, yè.

Topic: food & beverages
Dana darurat tuh kudu kite punya, karna kaga selamanye kite idup selalu sehat. Waktu itu aye ama laki kerja, masing-masing punya pemasukan dong, tapi teryata aye tumbang di pertengahan bulan. Ya emang si biaya rumah sakit udeh ada tanggungan, cuma biaya selama di rumah sakit buat nyang jaga atau makan kan butuh dana laen. Blom lagi buat jaga anak waktu itu, ongkos ini itu.  Kalo waktu itu kaga ada dana darurat mah keteteran.  Cuman teryata untung juga punya asuransi, jadi selama penyakit kite ditanggung BPJS, nah asuransi tuh bisa ngasih uang jajan lah seenganye, jadi bisa kaga ngutak ngatik tabungan ama duit nyang lainnye.

Topic: slice of life
Abis ngomongin chef, kite liat tuh tugas-tugas dari koki apa sama bae die-die juga apa bisa juga teryata beda. Teryata eh teryata, tugas koki ama chef tuh beda, kalo koki mah tugesnya uplek bae ama masakan dari yang tadinye masih jadi bahan-bahan mentah trus bisa jadi menu yang kite bisa makan. Kalo gampanye kite bilang masih dasar dah koki tuh, ya abis masak die nyuci piring, trus masakan yang die buat juga masih ikutin yang ada diresep. Intinya mah chef ini masih ditahap belajar, bisa juga dibilang kalo koki ini tuh yang bantu-bantu chef karna kan chef kaga mungkin dia kerja sendirian bae. Dari sini ngerti ame paham kan beda koki ama chef, jadi buat dikemudian hari kita kalo mau nyebut sesatu juga mesti ati-ati karna kan kalo salah ngomong bisa malu trus mau ditaro di mana juga nih muka.

Topic: food & beverages
Jalan santai secara rutin ntu juga bermanfaatnye bejibun ya ntu kaga hanya nurunin berat badan aje, tapi bisa juga manfaatnye untuk menjaga kekuatan tulang, dan otot, terutama pada lansia. Kebiasaan baik ntu bahkan bisa mengurangi risiko terjadinye penyakit osteoporosis. Beberapa riset juga menunjukkan bahwa orang yang rutin menjalani aktivitas fisik, atau berolahraga, termasuk berjalan santai, memiliki risiko yang lebih rendah untuk mengalami resistensi insulin, dan diabetes tipe 2. Bukan hanya menurunkannye risiko penyakit jantung, jalan santai juga bisa menurunkan risiko penyakit diabetes tipe 2. Dengan rutin berolahraga dan berjalan santai, tubuh akan lebih aktif dalam mengolah gula darah sehingga kadarnye bisa lebih terkontrol.

Topic: sports
Pernah denger atau bahkan Muhammad Zohri entu olahragawan favoritnye elu? Zohri, entu asalnye daril Nusa Tenggara Barat (NTB) dan beken karena prestasi larinye. Die entu udeh ikut dalem beragam kompetisi tingkat dunia, contohnye entu IIAF World U20 Championships pade 2018. Die juga sukses dapetin finis ketiga pas di Seiko Golden Grand Prix 2019 di Osaka, Jepan. Die entu termasuk atlet lari muda 100 meter yang mampu dapetin medali emas dan jadi juara dunia pade Kejuaraan Dunia Atletik Junior 2018 di Tampere, Finlandia. Dia sukses pade waktu 10,18 detik dan berhasil menang dari dua pelari Amerika Serikat, Anthony Schwartz dan Eric Harrison. Nah prestasinye die yang mendunia entu, patut kite tiru ye. Nyok contoh semangatnye die!

Topic: sports
Awalnye pan aye masih ngeyel tuh karna suka bolos latian fisik, abisan dada tuh suka nyesek kalo jogging kejauhan. Nah, berarti tandanye tuh pernapasan aye belom stabil. Teryata kaya bukan kaga bisa, pemaen-pemaen futsal ato bola nyang staminanye pada bagus tuh sering latihan fisik jadi pas maen mereka pada kaga gampang capek. Jadi, selama ini aye salah pemahaman tuh tentang jago maen futsal, jadi aye fokus bae ama tekniknya tapi males pas disuru latian fisik. Tapi emang bener-bener banget dah latian fisik tuh bikin badan pada sakit. Trus pas aye tanya orang nyang sering latian fisik mereka kaga sakit-sakit, trus aye malah dibalikin biar kaga suka bolos pas latian fisik.

Topic: sports
Orang jaman dulu, nyang namenye jualan kudu bangat punye modal. Ye, buat rukonye, ato gerobaknye, nyetak-nyetak selembaran buat iklan, ame segale macemnye. Kalo karang, kagak gitu lagih konsepnye. Ude ade jualan onlen nyang kagak butuh modal, tapi bekemungkinan besar dapet untung. Namenye dropshipper. Kalo ente lagi kagak ade duit, tapi mao nyoba jualan biar ade cuan, bise bangat nyoba konsep enih. Carenye, cari dulu produk nyang menarik ame lagi jadi tren ape. Kalo udeh, pasti bangat udeh ade nyang jual ntu produk, pan? Nah, ente "nebeng" ame enih si penjual. Cuman, kudu cari dulu penjual ato produsen nyang dipecaye ame udeh punye penilaian bagus dari pelanggannya. Kalo udeh, bikin strategi pemasaran nyang bagus, jan mao kalah dari penjual aslinye. Nah, misal udeh kekonsep beginih, care jualannye tinggal promosiin dulu produknye, terus kalo ade nyang mao beli dengan harge jual dari ente, ente terusin ke si penjual aslinye, biar si penjual nyang ngirim langsung ntu produk ke si pembeli. Iye, sekilas emang cuman butuh promosiin ame atur harge!

Topic: business
Udeh jadi suatu rutinitas keluarganye Alsa, kalo pas hari pelaksanaan upacara keagamaan, entah pade saat pelaksanaan upcara keagamaan saat Hari Raya Idul Fitri ataupun Idul Adha, pasti bakalan kumpul setelah laksanain upacara keagamaan entu hari raya idul fitri ataupun hari raya idul adha, ya entu salat idul fitri atau idul adha. Nah tapi biasanye, kalo pas hari pelaksanaan upacara keagamaan pade saat hari raya idul adha, babeh, enyaknye, empoknye, dan Alsa kudu nyaksiin pemotongan hewan kurbannye mereka dulu. Nah setelah upacara keagamaan entu seelsai, baru lah enyak, babeh, empoknye, dan Alsa pergi silaturahim ke keluarganye. Entu die upacara keagamaan Islam.

Topic: religion
Ngebahasin minimuman, di Indonesia yang kaya bener ntu, memiliki bejibun minuman khas dari daerah masing-masing di Indonesia. Salah satunye adalah bajigur. Ntu merupakan minuman asal Jawa Barat yang didemenin warga Jawa Barat, diminum untuk gacoannye badan biar jadi anget. Bajigur dibuatnye dari jahe, gula merah, dan santan yang terasa manis, gurih, dan anget di perut, jadi rasanye ajib banget dah, dan manfaatnye juga bejibun. Dibeberin daun pandan pada bajigur membuat ntu minuman punya wangi yang khas sehingga meningkatkan selera saat diminum. Bajigur ntu udeb rasanye enak, kedemenannye semua kalangan, dan manfaatnye bejibun, gaheran ntu minuman dijadiin gacoan buat warga Jawa Barat, terutama didaerah yang dingit bet dah.

Topic: food & beverages
Puyêng amè urusan gawèan di kantor? Mungkin bêbêrapè dari kitè nyang bêgawè di kantor amè têrus-têrusan nêmpo layar monitor ngêrasè jênuh amè rutinitas nyang ntu ntu ajè. Adè kalènyè êlu ngêlakuin aktipitas nyang bisè ngalihin amè sêgalè macêm urusan gawèan di kantor, salèh atunyè bêolahragè. Bêolahragè bisè dilakuin sêcarè indipidu atau bêkêlompok amè têmên-têmên. Orang nyang kagak rutin bêolahragè cêndêrung lêbih gampang dèprèsi dibandingin amè mêrèka nyang rutin bêolahragè. Wayah bêolahragè, sêsungguhnyè kitè ngêlêpasin hormon èndorpin amè oksitosin nyang sêtarè amè bêrhubungan intim. Èpèk girang bakal kêliatan sêudèh ngêlakuin olahragè. Nyok, rutinin olahragè. Kebugêran awak jugè bakal ngêbantu kitè dalêm urusan kantor, yakni bisè lêbih sêmangêt amè produktip.

Topic: sports
Indonesia punya macem-macem jajanan dari yang berat ampe yang ringan. Makanan ringan ini dibilangnya juga sebage cemilan. Kali ini, kita ngebahas cemilan yang namanya bubur jagung mutiara pandan. Cemilan ini dibikin dari jagung manis yang dipipil atu-atu. Jagung pipil begini keliatan seger banget. Pipilan jagung ini diblender bareng aer. Kalo udah alus, tuang sembari disaring ke gidir. Abis itu, taroin tepung beras, santen separoh, garem, ama daon pandan. Adonan itu dimasak di atas gidir sembari diaduk-aduk. Kalo udah mateng, tuang ke mangkok separoh bagian. Separohnya lagi taroin mutiara warna ijo ama merah. Terus tuangin di atasnya separoh santen yang tadi. Buburnya keliatan berwarna, ada kuning, ijo, merah, ama putih. Enaknya buat mindo sembari ngadem di teras.

Topic: food & beverages
Berdasarkan data yang dimuat dalam Investor, ada tiga marketplace besar yang mendapatkan pertambahan pengunjung yang sangat tinggi pada Q2 2020. Antara lain Shopee (94%), Tokopedia (87%), dan Bukalapak (35%). Sementara dari segi search traffic per Juli 2020, urutannye ntu adalah Tokopedia (31,71 juta), Shopee (31,27 juta), dan Bukalapak (13,89 juta). Data-data ntu terus berubah seiring bertambahnye pengguna yang memakai marketplace, termasuk beralihnye kebiasaan masyarakat Indonesia yang kini lebih memilih menggunakan platform digital. Adapun kelebihan-kelebihan lain dari marketplace yang membuatnye ntu terus diminati adalah kemudahan belanja dimane, dan kapan aje. Kelebihan ntu jadi salah satu hal yang dipelajari pebisnis saat merancang strategi jualan online di marketplace. Dengan kemudahan belanja tanpa halangan waktu dan tempat, mereka harus mampu menawarkan pengalaman terbaik agar pelanggan terus belanja di tempat mereka.

Topic: business
Padè jaman nyang sêrba canggih êni banyak orang nyang mungkin mulè ngêlupèin radio, padahal kêbêradaannyè mêrupakan salèh atu bukti dari kêmajuan tèknologi. Sêbagè saranè inpormasi amè hiburan, kêbêradèan radio masing amat nyambung ampè wayah êni. Mêski udèh banyak carè ngêdêngêrin musik, tapi ngêdêngêrnyè liwat radio têtêp jadi carè nyang rêsêp. Awalnyè kitè ngêgunèin radio portabêl pêranti ngêdêngêrin siaran radio. Tapi, karang udèh bêkêmbang ngêjadi radio digital nyang amat gampang ditêmuin di pêrangkat ponsèl nyang kitè milikin. Radio nyêdièin banyak inpormasi têrkini nyang kagak kalèh aktual amè faktual dêngan mèdia laèn. Salèh atu pontên plusnyè lagi adalah kêbêradèan pênyiar nyang mampu ngêbawèin acarè dêngan mênarik. Sêlaèn bisè ningkatin sêmangêt parè pêndêngêrnyè, pênyiar umumnyè punyè pêngêtauan nyang lêga têntang bêragêm topik.

Topic: technology
Wirschman mengemukakannye, di masa depan kita akan semakin melihat jauh lebih bejibun lagi kegunaan robot dalam lingkungan yang tidak terstruktur, dan yang kagak kita kenal sebelumnye. "Itu semakin kita lihat sekarang pula," ujar Wirschmann, "bagaimana robot bisa beradaptasi untuk melakukan aksi dan mengenali situasi di sekelilingnya.”  Robot semakin bejibun mengambil alih pekerjaan. Sekarang ini robot juga udeh ikut bekerja di bidang konstruksi bangunan. Ini salah satu bidang yang selama ini kagak menggunakan robot. Namun, pekerjaan apa yang masih akan dilakukan manusia di masa depan, jika robot semakin bagus dan semakin mirip manusia? Hampel mengatakan, ancaman kehilangan pekerjaan karena kemajuan teknologi selama ini kagak ada, karena selalu ada pekerjaan baru yang berkualitas lebih tinggi. Menurutnye, itu juga akan terus terjadi di masa depan.

Topic: sports
Oi, elu tinggal di Jakarta? Atau lagi mau ke Jakarta? Tau kagak, ada transportasi wisata yang namanye bus tingkat dan bisa elu naekin secara gratis buat keliling kota? Nah kayaknye sekitar taon 2018-an. Pas entu hari Minggu, aye dan sobat-sobat aye udeh janjian buat keliling Jakarta naek entu bus tingkat. Kite pas siang udeh kumpul semua buat badog dulu. Abis entu, kite naek kereta buat ke halte entu bis tingkat. Nah pas sampe di stasiun yang udeh deket dari lokasi halte bus tingkat, kite pun ningkring rame-rame ke entu halte. Ternyate pas kite sampe udeh rame bener orang yang nunggu entu bus tingkat. Wajar sih ye, waktu entu emang bus tingkatnye baru ade. Jadi banyak bener orang yang mau nyobain. Akhirnye kite pun nunggu bus tingkat selanjutnye biar sepi. Nah kagak pake lama, bis tingkat laennye pun muncul. Aye dan sobat-sobatnye aye mejeng manis di entu bus. Kite keliling-keliling Jakarte naek entu transportasi wisata tanpa bayar seperak pun. Mantep kan ye?

Topic: leisures
Selaen Idul Fitri, ade lagi hari besar dalam agamanye aye, ya entu hari raya Idul Adha. Pas pagi hari raya Idul Adha, aye dan para muslimah ataupun muslim laennye kudu ngelakuin ibadah Hari Raya Idul Adha, ya entu salat eid. Terus setelah salat eid, biasanye di lapangan masjid ataupun di lapangan laennye diadain penyembelihan massal hewan kurban yang dilakuin secara Islami oleh ahlinye. Abis entu, orang-orang yang dapet tiket buat dapetin daging kurban pade antre deh. Nah kalo aye biasanye abis salat eid langsung pulang ke rumah dan ngebadog badogan khas Idul Adha, biasanye ya daging. Mulai dari rendang, dendeng, daging bakar, semur, marak, dan laennye. Terus biasanye juga abis ngebadog, baru deh kumpul keluarga sampe malem.

Topic: religion
Kite sebagai orang tua juga punya peran penting dalem jaga kebudayaan Indonesia, kadang kan kite suka dengerin tuh lagu-lagu modern zaman sekarang. Kite juga harus dukung tuh kalo anak mao belajar kebudayaan. Beberapa kali kite setel tuh lagu daerah nyang versi anak-anak pan juga ada. Apalagi sekarang udeh enak, kite tinggal nyetel aja tuh lagu-lagu di youtube udeh nongol semua. Pokoknya mulai semua dari hal kecil dah, lingkungan kelurga pan nyang bikin ngaruh perkembangan anak. Jadi, jangan males-males kite kasih taunye, karna kalo cuma ngandelin dari sekolah mah cuma perantara doangan, jadi mesti tuh fokus utamanye dari kite sebagai orang tuanye.

Topic: culture & heritage
Aèr inpusan didêmênin bêjibun orang sêbagè minuman dètoks alami. Aèr inpusan adalah aèr putih dicampur irisan buah atau sayur nyang ditaro di dalêm botol dan didiêmin di kulkas sêkurang-kurangnyè duè jêm biar sari-sari buah atau sayurnyè kêluar dan nyampur amè aèr putih. Kagak adè buah atau sayur khusus buat ngêjè aèr inpusan. Sêmuè buah amè sayur bisè dijadiin pilihan sêsuè sêlèra. Manpaat utamè aèr inpusan sêbênèrnyè samè kayak manpaat aèr putih padè umumnyè, yakni buat nyukupin kêbutuhan caèran. Namun, rasè aèr inpusan nyang nyêgêrin bisè dijadiin altêrnatip pêngganti aèr putih. Dêngan minum aèr inpusan, êlu bisè nyukupin kêbutuhan caèran sêkaligus ngêdapêtin nutrisi dari buah atau sayur.

Topic: food & beverages
Sesama manusia emang harusnye kite menolong, jangan maunye ditolong aje, banyak tuh cerita nyang kaya begitu modelannya. Dalam agama pan juga kite mesti tolong menolong karna apalagi di dalem keluarga. Ini tetangga aye tuh kaga mao bantu tetangga pisan kalo ada kesusahan, tapi giliran dia nyang susah semua orang mesti di upyak-upyak buat bantu die. Kan kaga seharusnye kaya gitu, tapi sekali 2 kali orang pada mau, cuma keterusannye tetangga pada gamao bantuin, larianye ke keluarga-keluarga juga. Emang keluarga mah kaga bakal tega liat nyang begitu. Emang dah sejahat-jahatnye lu ama keluarga emang bakal dikeselin, cuma kalo liat kesusahan pasti dah bakal dibantuin tanpa alesan.

Topic: religion
Seafood atau madangan laut sêlalu bisè jadi andêlan buat disajiin wayah adè acarè kêluargè gêdè. Salèh atu madangan laut nyang biasè dihidangin adalah lobstêr. Dagingnyè nyang êmpuk amè rasènyè nyang sêdêp ngêjè olahan lobstêr sêlalu ludês kagak kêsisè, apèlagi madangnyè ngêriung barêng-barêng, bakal tambèh rêsêp. Hèwan laut nyang punyè sêpasang capit gêdè êni punyè tèkstur daging nyang lêbih kêras amè kênyêl dibanding udang, sêratnyè jugè lêbih têbêl. Kudu cêli wayah masak lobstêr. Jangan kêbangêtan lama masaknyè, soalnyè dagingnyè bakal kêras. Kalo mau ngêrêbus lobstêr, tibang butuh waktu duè mênit. Têrus kalo mao ngêbakar atau ngêgorèng lobstêr, cangkangnyè kudu dikêsèt dulu.

Topic: food & beverages
Alesan aye tuh demen banget ama game harvest moon tuh soalnye game buat perempuan banget ya. Die tuh jaga pertenakan, trus berkebun juga, pokoknya canggih dah. Kan biasanye kite liat petani tuh kan adanye di desa, jadi kite kaga pernah negrasain tuh bertani ama berternak. Udah gitu di game harvest moon tuh pertenakan ama pertaniannye tuh udah canggih. Dari mulai nanem dari bibit trus ampe kite tunggu ampe bisa dipanen. Hewan peliharaan juga sama tuh, ayam sapi tuh diurus dari kecil, ktie bikinin sendiri tuh makanannye, kite urus ampe gede ampe bisa ngehasilin telor atau susu. Nah, kite juga kalo mau bikin empan tinggal ngumpulin dari bahan-bahan nyang lite tanem, seru banget kan.

Topic: technology
Buah Korma buah yang berasal dari daerah Timur tengah atau orang biasanye asal sebut buahnye orang arab. Ntu buah biasanye rame kalo di bulan puasa orang-orang pade nyetok di rumahnye. Sebenernye ntu buah kite ganyem bukan berarti ngikutin orang arab, tetapi ikutin Rasul karena buah ntu sunnahnye Rasullullah. Selain emang sunnah dimakan saat sahur dan berbuka puasa, buah ntu sebenernye bagus banget kalo kita ganyem buat sehari harinye. Manfaat dari kurma diantaranya bebas dari masalah konstipasi, gangguan pencernaan, masalah jantung, anemia, disfungsi seksual, diare, kanker abdomen, dan kondisi-kondisi lain. Kurma juga sangatlah baik untuk menaikkan berat badan. Kurma kaya akan vitamin, mineral, dan serat menurut sumber dari sumbarprov.go.id sehingga sebaiknye kite sedia aje terus buat ganyem sehari hari.

Topic: food & beverages
Pêgimanè carè nyang têpat buat ngêrêsikin tèko listrik? Lèngkah awal, masupin sêtêngèh aèr dari ukuran tèko dan tunggu aèr hinggè ngêdidih. Kalo udèh, wayahnyè masupin bahan nyang bisè ngêrêsikin tèko listrik. Salèh atu bahan nyang gampang ditêmuin adalah cuka. Masupin 1 ampè 2 sêndok cuka, têrus antêpin sêlamè 20 mênit dan tunggu ampè caèran ntu bêcampur amè didihan aèr di dalêm tèko. Kalo udèh nunggu kurang lêbih 20 mênit, karang wayahnyè êlu ngêbuang aèr nyang adè di dalêm tèko. Abis ntu, bagian dalêmnyè jangan lupè jugè dirêsikin, têrmasup saringannyè. Rêsikin bagian saringan tèko ngêgunèin cuka dan gosok sêcarè pêrlahan makè busè nyang alus. Têrus, sêblok aèr kêluar dêngan kêadèan aèr ngêdidih. Têrakhir, kêringin tèko listrik.

Topic: technology
Kagak ade yang sempurna, segalanye entu pasti ade kekurangannye. Nah ade beberape hal yang bisa dikate sebagai kekurangan kerja di kantor. Salah satunye entu ketetapan gaji yang sering kagak adil. Kagak bisa disangkal lagi, perusahaan yang pekerjanye entu ade banyak bener pastinye lebih ketat bener buat nentuin sistem gaji. Buat elu yang kerja di kantor, elu kudu tau kalo di entu perusahaan udeh ade ketentuan tersendiri buat gajinye, yang mungkin bakalan sulit dinegosiasi. Naek gaji pun kudu dipastiin, berape lama, dan berape persen kenaekan gaji pas kerja di entu kantor. Nyok jangan lupa buat observasi dan pelajarin terkait standar gaji buat lulusan dan bidang kerjaan yang elu pengenin, serta perbandingannye sama pengeluaran dan jarak dari rumahnye elu ke kantor!

Topic: business
Elu tau kagak, kalo pas elu ngerasa stres atau tertekan, elu bisa nyoba olahraga ringan yang gampang dilakuin buat ngusir stresnye? Kalo dari artikel yang aye baca, olahraga entu emang bisa bantu ngatasin stres, soalnye olahraga bisa micu lepasnye hormon endorfin. Bahkan katenye, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem dan bahkan ade olahraga ringan yang gampang dilakuin, misalnye yoga, jalan santai ataupun cepet, dan laennye. Nyok deh mulai cari tau ape aje olahraga ringan yang gampang dilakuin buat ngilangin stres! Inget, jangan ngelakuin hal-hal yang malah destruktif kalo pas stres ye!

Topic: sports
Pas aye SMA, aye diangkat jadi ketua Divisi Hubungan Masyarakat. Nah salah satu job description-nye HUMAS entu adalah dokumentasi beragam kegiatan sekolahan. Jadinye, aye pun sering bener bawa kamera poket digitalnye aye ke sekolah. Pas entu hari Jum’at, jam pelajarannye Bahasa Inggris. Kite sekelas pade demo karena gurunye hobi bener ngasi tugas. Akhirnye entu guru keluar dari kelas karena kesel sama kite. Terus abis entu kite malah poto-poto pake kameranye aye. Emang bener-bener dah kelakuan aye dan temen-temennye aye pas jaman entu. Guru marah bukannye minta maaf, malah foto-foto. Mulai dari selfie, foto candid, dan laennye. Intinye entu kamera digitalnye aye sering bener disalahgunain dah.

Topic: technology
Sekarang tuh orang idup kaya gabisa tanpa hp, kemana-mana nyang paling penting di bawa malah hp. Ya kalo gunainnye di tempat nyang bener si kaga masalah yak, cuma kalo makenya kalo lagi di jalan kan bahayain diri sendiri. Kaga dikit orang nyang kecelakaan motor atau mobil tuh gara-gara nyetir sambil maen hape. Kaga cuma itu, banyak orang keserempet mobil, motor, bahkan kereta gara-gara jalan sambil maenin hape. Suka heran dan kaya kaga ada waktu laen gitu buat maen hape ampe rela nuler ama nyawa sendiri. Padahal kan maen hp di jalan tuh bahaya banget, tiba-tiba dicopet kotenya jatoh kan berabe. Mangkanye mulai sekarang mah lebih pentingin keselametan dah dari pada sibuk ama dunia maya.

Topic: technology
Berdasarkan yang kite ketahui bahwa ternyata seabrek-abrek manfaat dapat didapetkan dari olahraga bersepeda. Ya ntu untuk anak ternyata menjadi salah satu cara terbaik bagi orang tua memastikan Si Kecil menjalani aktivitas fisik secara teratur. Anak-anak sangat menyukai berbagai macam kegiatan yang mengharuskan mereka bergerak aktif namun tetap menyenangkan, salah satunye ya ntu bersepeda. Aktivitas ntu bakalan menjadi lebih menarik ketika dilakukan di tempat terbuka dan luas di mane Si Kecil bisa sekaligus menikmati pemandangan. Bagi Si Kecil, hal tersebut sangat menyenangkan. Penyakit kardiovaskular, selain dapat menyerang orang dewasa juga dapat menyerang anak-anak. Oleh karena ntu sebagai orang tua, kita harus membiasakannye anak untuk menjalankan pola hidup sehat dengan berolahraga seperti bersepeda. Sebuah penelitian Journal of the American Heart Association, menunjukkan bahwa manfaat bersepeda untuk anak dapat menyehatkan jantung karena seluruh tubuh ikut bergerak, begitu juga jantung yang terus berdenyut cepat.

Topic: sports
Kêrak têlor dipêrcayè udèh adè sêjak jaman dulu, têpatnyè sêjak jaman pênjajahan Bêlanda. Dulu, kêrak têlor dikêjè amè masarakat Bêtawi sêcarè kagak sêngajè. Wayah ntu, masarakat Bêtawi nyobè-nyobè bêragêm madangan dêngan manpaatin ngêlimpèhnyè tumbuhan kêlapè nyang adè di Batavia sêbagè salèh atu bahan utamè pêngêjèan kêrak têlor. Dari nyobè-nyobè ntulah akhirnyè jadi kêrak têlor. Padè 1970-an, masarakat Bêtawi mulè bêrani ngêjajain kêrak têlor di pasaran. Kagak disangkè, têrnyatè banyak orang nyang dêmên. Dulunyè ajè kêrak têlor êni jadi madangan paporit masarakat kêlas èlit di Jakarta. Sêiring bêkêmbangnyè jaman, kêrak têlor ngêjadi madangan nyang didêmênin amè sêmua kalangan. Hargènyè jugè têrjangkau buat sêmuè orang.

Topic: food & beverages
Sejak berprofesi sebagai fotografer, saya sudah dua kali membeli kamera bekas. Pertama tahun 1988, saat saya pindah ke Tomang, over kontrak studio foto yang sebelumnya dijadikan cabang oleh teman yang mempunyai studio foto yang cukup terkenal di bilangan Roxy, Jakarta Barat. Saya membeli kamera tambahan karena memang sangat dibutuhkan ketika itu, untuk dipakai bila ada panggilan untuk acara pernikahan, acara kantor langganan, maupun acara lainnya. Karena kalau saya tidak membeli kamera kedua maka operasional studio foto bisa terganggu, bila ada yang ingin berfoto ketika saya acara di luar studio. Saya tidak fanatik terhadap sebuah merek, hanya saja karena sudah terbiasa memakai kamera Nikon milik perusahaan saat dikontrak selama 3 tahun di sebuah perusahaan asing. Kebetulan juga kamera yang disodorkan teman saat saya mencari kamera bekas di Pasar Baru, Jakarta, adalah mereka Nikon. Tanpa pikir panjang saya membelinya setelah sebelumnya memeriksa kelengkapan dan juga mencoba unjuk kerja kamera tersebut. Kebetulan kamera yang disodorkan saat itu adalah kamera Nikon FE, kamera yang sudah dilengkapi dengan pengatur cahaya elektronik begitu juga pengaturan kecepatan rana maupun bukaan diafragma pada lensa. Tapi pada pemakaian sehari-hari saya lebih suka memakai secara manual.

Topic: technology
Sebenernya kaga enak banget dah ngikut ekskul nyang cuma ikutin kemauan temen. Tapi apa daya, aye dulu awal SMP kan emang kaga terkenal, bisa dibilang anak cupu lah. Jadi, boro-boro dikenal ama temen-temen seangkatan. Sekalinye pengen fokus ama satu ekskul tapi kaga temennye, jadi ya males juga mana latihannye pas libur lagi. Aye juga dulu tuh terkenalnye males, jadi kaga bisa ngembangin potensi diri. Kalo ditanya mah nyesel ngapa dulu aye tuh nurutin males trus kaga produktif. Akhirnye sekarang nyesel dah kaga pernah ikut lomba-lomba dizaman SMP. Padahal pengalaman itu kan kaga terulang laginye, cuma karna males jadinye kaga produktip dah.

Topic: sports
Uni Èropa udèh nyêsuèin undang-undang têntang komunikasi sèluler nyang bêrlaku dêngan standar paling modèrn, têrmasup di dalêmnyè adalah maskapai pênêrbangan nyang bakal bisè masang tèknologi 5G têrbaru di dalêm pêsawat mêrèka. Hal êni ngêmungkinin pênumpang bèbas ngêgunèin hapè amè pêrangkat laèn nyang bisè kêhubung alias modê pêsawat bolèh kagak lagi digunèin. Cakupan 5G bakal dimungkinin dêngan masang "sel pico" di pêsawat. Liwat stasiun jaringan sèl ntu, panggilan tèlpon, pêsên tèks, amè lalu lintas datè bisè dikirim liwat jaringan satêlit kê jaringan sèluler di darat. Êni bêarti orang bisè ngêgunèin sêmuè pitur ponsèl mêrèka di têngèh pênêrbangan. Mênurut Komisi Èropa, sistim baru bakal bisè ngêmanpaatin pêngunduhan nyang jauh lêbih gancang nyang disêdièin olèh 5G, yakni bisè lêbih dari 100 mbps.

Topic: technology
Kalo buat barang emang bener ye ada kualitas ada barang, aye beli bola dari plasti mah tahan paling cepet. Apalagi kalo dipinjem ama bocah laki, yaudah dah sekali tendang juga penyok. Belom lagi kalo nyangkut di poon, karna kan bola plastik tuh ringan banget ya jadi ditendang kenceng bisa ampe terbang. Udah gitu, kalo nyangkut langsung robek. Cuma kelebihannye, kalo kite mau maen kaga pake spatu futsal sih aman. Kaga perih tuh ditendang karna enteng. Tapi, kalo buat dipake maen sehari-hari ama bocah mah mending nyang plastik. Soalnye murah, jadi kalo ilang ama rusak juga kaga bakal nyesek amat gitu.

Topic: sports
Kenyang banget rasanya, gara-gara gegares banyak banget makanan, terus kita ngerasa ngantuk. Sambil selonjoran, dengerin suara kecipukan ikan di kolem. Angin yang gede sepoi-sepoi banget ampe pohon tinggi tadi gerak-gerak. Nikmatin sekitar sambil ngeliat tukang masak pengen manggang sate. Kita kagak pesen sate kambing, cuma nikmatin banget tukangnya pada manggang. Awalnya si abang tukangnya motong kicik-kicik daging kambingnya. Terus dagingnya itu diaur-aurin pake bumbu. Abis itu, daging tadi ditusuk pake lidi atawa bambu kecil gitu. Udah beres semua tusukannya, daging tadi dipanggang di atas bara, sambil dikipas-kipasin, terus ngoles-ngolesin kecap di atasnya. Udah mateng semua, kita cuman dapet bau ama asepnya doang.

Topic: food & beverages
Berstatus sebagai seorang fresh graduate yang belum genap dua bulan diwisuda, aye begitu antusias merasakan dunia kerja. Tapi ternyata aye ntu masih harus bersabar. Pasalnye setelah dinyatakannye diterima kerja, aye harus mengikuti pelatihan dasar militer di Markas Komando Marinir Cilandak selama kurang lebih 10 hari. Selama di Cilandak, ratusan karyawan baru ntu benar-benar digembleng secara mental, dan fisik. Meski porsi gemblengan kami mungkin kagak ada ape-apenye dibandingkan dengan latihan militer sebenernye, kagak sedikit para calon karyawan yang ingin menyerah, dan berhenti mengikuti pelatihan dasar militer ini. Selama masa pelatihan, beberapa kali aye mendengar ucapan dari para pelatih maupun manajemen perusahaan yang menegaskan jika dunia kerja ntu sedemikian kerasnye sehingga kami para karyawan baru harus lebih dulu dididik di Markas Komando Marinir Cilandak.

Topic: business
Saking banyaknye cemilan nyang dijual di pasaran, tapi kaga bikin oleh- oleh tradisional sepi ama pembeli. Pie susu Bali, ampe sekarang masih banyak banget nyang minat, kaga lengkap kalo ke Bali kaga beli pie susu. Sama ama nyang namanye bakpia patok, siapa sih nyang kaga kenal ama cemilan itu. Malah, bakpia tuh sekarang udeh ada nyang bentuk kukus. Nah, karna modifikasi ntu kaga bikin konsumen bakpia tuh sepi pembeli. Bakpia kukus ama bakpia patok masih punya tempat masing-masing di hati pelanggan. Pokoknye oleh-oleh nyang udeh rame dijual kaga bakal sepi pengunjung, malah bisa makin rame pembeli. Pembuatnye juga konsisten dalem soal rasa karna orang-orang masih tetep suka, itu salah satu prinsip dagang kalo emang mau sukses, mesti ikutin cara ntu.

Topic: culture & heritage
Akhirnyè Tyas kêsampèan jugè naèk kêrèta bandarè! Radè kêtinggalan sih, tapi êni adalah pêngalaman pêrtamènyè. Waktu ntu pênêrbangannyè jêm 20.30. Sêkagaknyè jêm 18.30 diè udèh kudu di bandarè buat lapor masup, padahal adè pasilitas lapot masup daring, tapi jêm 17.000 ajè baru kêluar kantor. Kalo naèk damri atau taksi ngêrinyè macêt amè têlat sampè bandarènyè. Tau pan Jakarta macêtnyè kayak pêgimana? Rutê nyang Tyas ambil adalah dari Stasiun Sudirman Baru (BNI City) mênuju Bandara Soekarno Hatta. Beli tikètnyè langsung di stasiun, di lantai 2. Bêlinyè bukan di lokèt, tapi adè mesin nyang udèh disêdièin khusus pêranti pêmbêlian tikètnyè. Buat pêmbayarannyè Tyas pakè kartu dèbit. Tikèt udèh di tangan, bêrangkat dah!

Topic: slice of life
Pembukaan Taman Mini Indonesia Indah setelah kelar diperbaiki tuh kebanjiran komentar, hari ini aye baca berita di kompas.com nyang bilang kalo uji coba pembukaan ini tuh kacau. Alesannye macem-macem, pertama tuh karna parkir kendaraan non-listrik cuma ada dibagian Timur jadi kondisinya jadi semrawut karna kendaraan non-listik nyang jumlahnya lebih banyak numpuk tuh di titik Timur ntu. Kaga siapnye mobil anjungan juga kaga ada abis-abisnye karna penngunjung tuh jadi rebutan naek karna kaga adanye jadwal ama rute nyang jelas. Kaga cuma sampe situ, tempat-tempat UMKM buat jualan makanan tuh udah pada digusur, jadi kite juga susah tuh buat beli cemilan ama makanan trus ama oleh-oleh. Padahal kan kalo dibuka lagi tuh lapak UMKM bisa bantu supaya mereka tetep nyambung hidup ye. Kite semua berharap nyang terbaik, mungkin dengan adanye uji coba ini tuh bikin pihak pengelolanya tau kalo masih banyak nyang kurang supaya tidak merugikan pengunjung juga pan.

Topic: leisures
Khutbah Jumat ntu sedang ngebahas tentang agama Islam yang penuh kasih sayang. Sesungguhnye berkasih sayang adalah naluri, dan fitrah makhluk terutama manusia, mengasihi orang lain hakikatnye mengasihi diri sendiri. Dia adalah aku, dia adalah bagian dari hidupku, sedihnye adalah sedihku, dan bahagianye adalah bahagiaku. Begitulah makna sabda Nabi SAW, yang artinye ntu : “Umpama orang mukmin dalam berkasih sayang seperti tubuh yang satu, jika satu sakit yang lain merasakan”. (HR. Bukhari dan Muslim). Karena ntu, kagak dikatakannye muslim jika die kagak bisa berdamai, dan menyejukkannye ntu lingkungan sekitarnye, kagak dikatakannye ntu mukmin jika die kagak menjaga, dan menentramkan selain dirinye, kagak dikatakannye Muhsin jika kagak mampu memperbaiki, dan merawat alam sekitarnye.

Topic: religion
Tak jarang kita menemukan pakaian yang setelah dijemur mengalami kusut. Ini terjadi karena proses pengeringan menggunakan mesin cuci semi otomatis. Mesin cuci ini biasanya menggunakan pengering yang diputar dan terpisah dari mesin cuci. Sehingga membuat pakaian tertumpuk dan menjadikan pakaian kusut ketika selesai dicuci dan dijemur. Dengan menggunakan mesin cuci otomatis, hal ini tidak terjadi karena proses sekali pencucian membuat pakaian tetap bergerak dan tidak kusut. Namun ada beberapa catatan yang perlu diperhatikan dalam menggunakan mesin cuci otomatis agar tetap berfungsi secara maksimal. Berikut adalah beberapa langkah menggunakan mesin cuci otomatis dengan benar. Keunggulan lain yang didapatkan adalah, pakaian yang dicuci dapat lebih cepat kering karena proses satu kali pencucian membuat pakaian terus berputar bahkan ketika air sudah dikuras habis. Sehingga tidak membutuhkan tabung pengering dan mempercepat proses pengeringan.

Topic: technology
Masup ke umur-umur remaje, Doel rasenye kepengen beli enih entu buat hobi maen game-nye. Cuman, gegara Enyak nganggep entu game sebage pengganggu konsentrasi belajar si Doel, jadinye kagak mungkin juge Doel minte duit ke Enyak buat ningkatin lepel game-nye. Babeh juge nurut aje ape kate Enyak. Jadilah si Doel kudu muter otak buat nyari duit tambahan, soalnye uang jajannye kagak bakal cukup buat beli-beli game beginih. Pas nyampe rume, pandangannye kealih ame kaset-kaset DVD di lemari bawah tipi. Ujug-ujug, ade ide aje nyang nyantol di pala die. Die buru-buru ambil hapenye, terus ngebuka grup chat kelasnye, abis ntu bikin pengumuman: "YANG MAO NONGTON PILEM-PILEM JAMAN DULU AMPE JAMAN KARANG, TAPI LEBI MURE MERIEH DIBANDING APLIKASI-APLIKASI STREAMING, BISE CHAT AYE, YE! AYE BUKA SEWAAN DVD. SEKALI SEWA BISE AMPE BUAT SEMINGGU! BURU, GRAB IT FAST!" Doel cengar-cengir pas ngirim. Abis ntu, hapenye ditinggal buat bebersih. Pas ngeliat hapenye lagi: wuseh, banyak nyang mao tenyate! Enih die jalan mule die jadi wirausahawan.

Topic: business
Sebagai warga negara nyang kaga pernah ngerasain dipimpin ama toko ada setempat, aye ngerasa cukup simpati ama adanye toko adat. Soalnye toko adat nih kaga kaya aparatur pemerintahan nyang ada sekarang. Mereka tuh bekerja ama berdedikasi sekuat tenaga nyang mereka punya. Malah dedikasi itu tuh jarang dipunya ama orang-orang sekarang. Hebatnye tokoh adat tuh mereka akan bantu warganye tanpa pandang bulu, udeh gitu kan mereka kaga punya gaji pasti atas apa nyang udeh die kasih. Maka dari itu, tokoh adat masih ada di desa-desa karna kayanya belom tentu dah di ibukota ini ada nyang mau ngelakuin hal tanpa pamrih. Sekarang aja jabatan sekelas Rukun Tetangga aja punya gaji.

Topic: culture & heritage
Sebenernye udeh banyak orang-orang luar negeri nyang doyan banget tuh ama masakan Indonesia. Nah, tugas kite tuh harus promosiin apa nyang kite udeh punya. Pan sayang kalo kite punya sesuatu dengan cita rasa nyang bener-bener kaya tapi kaga dikembangin. Mangkanye tuh sering di youtube-youtube kite temuin orang-orang nyang suka jualan masakan khas Indonesia dengan harga nyang jauh lebih malah trus mereka  juga pada doyan. Nah, karena itu kaga usah kite malu tuh kalo mau buka usaha makanan khas Indonesia, pasti laku karna khas banget tuh tiap masakan nyang dibikin di setiap daerah. Mangkanye jangan tinggalin tuh resep dan kebudayaan nyang udehbada turun temurun.

Topic: culture & heritage
Orang Betawi boleh bangga ame seleranye. Soalnye, elu pade kudu tau, nih, ade makanan khas Betawi nyang ampe masuk jadi Warisan Budaya Takbenda Indonesia. Nasi ulam, namanye. Antep bangat pan, ye? Keunikan dari bahan-bahannye ni nyang keknya bikin makanan ini jadi warisan budaye. Nape? Soalnye, dari satu nasi ulam, ade seabreg budaye yang dipake. Nasi putih pake taburan serundeng kelapa ame kacang ntu khasnye Indie, semur ame perkedel khasnye Belande, terus bihun goreng ame dendeng manis dapet pengaruh dari Tionghoa. Belon lagi rasanye nyang gurih-gurih enyoi. Cocok bangat buat nyarap biar pagi-pagi dah getun gawenye. Oke bat, pan, neh, warisan dari Betawi?

Topic: food & beverages
Libur telah tiba, kawasan puncak ude macet lagi, sama kaya keluarga pak charles, pagi eni mau jalan ke puncak bogor, rencana mau nginep sampe hari minggu, semaleman doang, pak charles bakal liburan dipuncak, pak charles bakal nginep d hotel le'eminance didaerah cipanas puncak. hotelnye luas banget. viewnya sawah sm sungai dibelakangnye. ada outbondnye juga dibelakang hotel. anaknye pak charles suke banget same fasilitas hotelnye. ade kolam renang air angetnye juge dihotelnye, kalo perkara nyaman eni hotel banget, cuma emang klo perkara harga kamar diweekend bakal nglonjak mahal dibandingin hari kerje biasa. secare keseluruhan liburan pak charles lancar banget ga ade halangan ape-ape

Topic: leisures
Dari taun-taun yang lalu, udah disediain pasar onlen yang macem-macem. Sebage pedagang, kita jadi punya pilihan di mana kita mau dagangin dagangan kita. Ada dua pasar onlen yang terkenal banget di Indonesia. Ada pasar onlen warna ijo ama warna onlen. Cuman, sebelom milih di mana kita mau dagang, kita kudu tau dulu barang apa yang mau kita dagangin. Barang itu masuk kategori yang banyak dibeli laki apa wadon atawa malah dua-duanya. Misalnya, kita mau jualan kerudung. Berarti, barang itu termasuk yang bakal banyak dibeli ama wadon. Sekarang ini, kalo kita engeh ama meratiin terus, toko yang oren itu banyak pembelinya dari wadon. Kalo toko ijo ampir rata. Cuman, kebanyakan laki lebih minat belanja di toko ijo. Jadinya, sekarang kalo barang perempuan kayak kerudung tadi banyak pilihan yang murah banget di shopee. Kalo barang petukangan ama elektronik, banyak di toko ijo.

Topic: business